**OBAVEŠTENJE O OBRADI PODATAKA O LIČNOSTI**

**PODNOŠENJE ZAHTEVA ZA OLAKŠICE**

**HALKBANK a.d. Beograd** (u daljem tekstu: **Banka**), sa sedištem u Beogradu, Novi Beograd, Milutina Milankovića br. 9e, MB 07601093, PIB 100895809, koju zastupa Süleyman Bulut, predsednik Izvršnog odbora, **a koja ima svojstvo Rukovaoca** **i Obrađivača** u smislu **Zakona o zaštiti podataka o ličnosti** („Službeni glasnik“, br. 87/2018, u daljem tekstu: **ZZPL**), ovim putem obaveštava klijente, o svim relevantnim informacijama koje se tiču obrade njihovih podataka o ličnosti u postupku ostvarivanja njihovih prava u svojstvu podnosioca zahteva za olakšice.

**1. KOJE PODATKE PRIKUPLJAMO I OBRAĐUJEMO?**

Banka od podnosilaca zahteva za olakšice direktno prikuplja sledeće podatke o ličnosti:

* ime i prezime;
* korisničko ime i lozinku;
* datum i mesto rođenja;
* JMBG;
* adresu;
* kontakt telefon;
* e-mail adresu;
* broj računa;
* broj partije kredita za koji se podnosi zahtev za olakšice,
* podatke iz zahteva za olakšice sa dokumentacijom koja predstavlja dokaz kojim se potvrđuju tvrdnje o nastupanju okolnosti koje su značajne za odlučivanje Banke zahtevu klijenta i to podatke o gubitku posla, značajnom smanjenju prihoda, nastupanju teške bolesti i teške povrede koja dovodi do umanjenja radne sposobnosti, teškim porodičnim prilikama, kao što je teška bolest ili smrt supružnika ili dece, podatke o razvodu braka ako su supružnici bili sadužnici po kreditu ili je jedan od supružnika jemac, druge podatke o okolnostima koje ukazuju na poteškoće u otplati kredita ili na pogoršanje kreditne sposobnosti klijenta.
* eventualno i druge podatke koje o sebi dostavi lice na koje se podaci odnose prilikom podnošenja zahteva za olakšice, popunjavanja online formulara Banke, odnosno uspostavljanja kontakta sa Bankom,

(u daljem tekstu zajednički označeni kao: Lični podaci).

1. **KOJI JE PRAVNI OSNOV OBRADE?**

Banka prikuplja i obrađuje Vaše podatke o ličnosti isključivo na osnovu sledećih pravnih osnova:

* Izričit pristanak za obradu za svrhu obrade navedenu u ovom obaveštenju,
* obrada je neophodna u cilju podnošenja, ostvarivanja ili odbrane pravnog zahteva ,
* obrada se vrši u skladu sa odredbama zakona - na osnovu člana 44. Zakona o zaštiti korisnika finansijskih usluga („Službeni glasnik RS”, broj 19/25) i u skladu sa Odlukom o olakšicama u otplati kredita („Službeni glasnik RS”, broj 78/25).

Pristanak možete u svakom trenutku povući, što povlači za sobom prestanak dalje obrade ukoliko se obrada vrši isključivo po osnovu pristanka, s tim da ne utiče na obradu do povlačenja pristanka.

1. **SVRHA I RADNJE OBRADE**

Lični podaci se prikupljaju i obrađuju, samo u meri u kojoj je to neophodno za ostvarivanje konkretne svrhe i to:

u svrhe ostvarivanja prava u skladu sa Odlukom o olakšicama u otplati kredita („Službeni glasnik RS”, broj 78/25).

Osim u pomenute, Rukovalac lične podatke ne koristi u druge svrhe.

Rukovalac, u odnosu na gore definisane Lične podatke, vrši sledeće radnje obrade:

* + prikupljanje;
  + beleženje;
  + strukturisanje;
  + pohranjivanje;
  + stavljanje na uvid i prenos ovlašćenim licima u skladu sa propisima;
  + upotreba;
  + brisanje;
  + druge radnje obrade neophodne za ispunjenje gore definisane svrhe.

# 4. PRAVA LICA ČIJI SE PODACI OBRAĐUJU

Lice čiji se podaci obrađuju ima pravo da od Banke zatraži pristup podacima o ličnosti, ispravku ili brisanje podataka o ličnosti ili ograničavanje obrade, pravo da prigovori obradi, pravo na prenosivost, odnosno da Lični podaci budu preneti drugim rukovaocima, kao i pravo da se obrati nadležnom organu – Povereniku u slučaju sumnje da postoji nezakonita obrada.

Dodatne informacije o načinu ostvarivanja ovih prava propisane su internim aktima Rukovaoca, a sve informacije o načinu ostvarivanja prava se mogu dobiti od Lica za zaštitu podataka o ličnosti u skladu sa tačkom 5. ovog Obaveštenja.

Bez prikupljanja navedenih ličnih podataka nije moguće ostvariti prava u skladu sa Odlukom o olakšicama u otplati kredita („Službeni glasnik RS”, broj 78/25).

# 5. KONTAKT PODACI LICA ZADUŽENOG ZA ZAŠTITU PODATAKA O LIČNOSTI (DATA PROTECTION OFFICER)

Lice čiji se podaci obrađuju, u vezi sa svim pitanjima koja se odnose na obradu Ličnih podataka, uključujući i način ostvarivanja prava i uvid u dokumente kojima se bliže reguliše način obrade podataka (interne politike Rukovaoca, standardni ugovori sa obrađivačima i zajedničkim rukovaocima i drugi dokumenti koji se tiču obrade podataka), se može obratiti Licu za zaštitu podataka o ličnosti putem telefona br. 0800/100-111, e-mejl adresu: zastita.licnih.podataka@halkbank.rs i/ili adresu Milutina Milankovića br. 9e, Novi Beograd.

Lice za zaštitu podataka o ličnosti će na svaki upit lica čiji se podaci obrađuju odgovoriti u najkraćem mogućem roku, u zavisnosti od kompleksnosti samog upita, ali ne kasnije od 30 dana od dana prijema urednog upita. Izuzetno, navedeni rok se može produžiti za još 60 dana, o čemu će se lice koje je poslalo upit blagovremeno obavestiti.

**6. KO IMA PRISTUP VAŠIM PODACIMA?**

U cilju ostvarivanja navedene svrhe obrade, pristup mogu imati sledeće kategorije lica:

* Službenici Banke, odnosno druga lica koja su ovlašćena odgovarajućim ovlašćenjem za pristup podacima;
* članice bankarske grupe kojoj pripada HALKBANK, Narodna banka Srbije, organi i lica kojima je Banka po zakonu dužna da dostavlja podatke (uključujući i nadležne sudove i tužilaštva, Poresku upravu i druge nadležne organe),
* Treća lica sa kojima Banka ima zaključene ugovore o poverenoj obradi podataka o ličnosti i/ili sporazume o zajedničkoj obradi (sporazum zajedničkih rukovalaca).

# 7. PRENOS PODATAKA O LIČNOSTI U DRUGE DRŽAVE I MEĐUNARODNE ORGANIZACIJE

Podatke o ličnosti Banka može iznositi u druge države, delove njihovih teritorija, jedan ili više sektora određenih delatnosti u tim državama ili međunarodne organizacije, u kojima se smatra da je obezbeđen primereni nivo zaštite podataka o ličnosti, a koje su članice Konvencije Saveta Evrope o zaštiti lica u odnosu na automatsku obradu ličnih podataka, kao i u one za koje je od strane Evropske unije utvrđeno da obezbeđuju primereni nivo zaštite, a koje su navedene u odluci Vlade Republike Srbije - Odluka o Listi država, delova njihovih teritorija ili jednog ili više sektora određenih delatnosti u tim državama i međunarodnih organizacija u kojima se smatra da je obezbeđen primereni nivo zaštite podataka o ličnosti.

# 8. MERE ZAŠTITE LIČNIH PODATAKA

Rukovalac u okviru svoje poslovne organizacije sprovodi sve neophodne aspekte zaštite podataka (organizacione, tehničke i personalne), uključujući tu, ali se ne ograničavajući na:

* tehničke mere zaštite,
* PCI DSS (međunarodni sigurnosni standard u vezi sa kartičarskim uslugama Banke),
* kontrolu fizičkog pristupa sistemu gde su pohranjeni Lični podaci,
* kontrolu pristupa podacima,
* kontrolu prenosa podataka,
* kontrolu unosa podataka,
* kontrolu dostupnosti podataka,
* ostale mere informacione bezbednosti,
* sve ostale mere koje su neophodne za zaštitu podataka o ličnosti.

Lični podaci koji se prikupljaju i obrađuju se tretiraju kao bankarska tajna u smislu odredaba Zakona o bankama.

# 9. ROK U KOM SE OBRAĐUJU LIČNI PODACI

Banka nastoji da podatke čuva u periodu koji je neophodan da se konkretna svrha ostvari, nakon čega se podaci brišu ili čine neprepoznatljivim (mere anonimizacije). U slučaju opoziva pristanka, podaci se brišu ili čine neprepoznatljivim u roku od 15 dana od momenta povlačenja pristanka.

Lični podaci se obrađuju na period do 10 godina, računajući od dana okončanja posla koji predstavlja ispunjenje zahteva za dobijanje olakšice, nakon čega se Lični podaci brišu.

U Beogradu dana 29.09.2025.